TKS ตั้งเป้ารายได้ปี 60 โตเกิน 8%-ตุน backlog 700 ลบ. รับรู้หมดปีนี้
TKS ตั้งเป้ารายได้ปี 60 โตเกิน 8% - ตุน backlog ราว 700 ลบ.ทยอยรับรู้ฯ ทั้งหมดในปีนี้ พร้อมเดินหน้าประมูลงานใหม่ต่อเนื่อง – วางงบลงทุน 100 ลบ. ปรับปรุงเครื่องจักรหวังเพิ่มประสิทธิภาพ
20 มี.ค. 2560

นายสมคิด เวคินวัฒนเศรษฐ์ กรรมการผู้จัดการ บริษัท ที.เค.เอส.เทคโนโลยี จำกัด (มหาชน) หรือ TKS เปิดเผยว่า บริษัทตั้งเป้าผลงานปี 60 รายได้เติบโตกว่า 8% จากปี 59 โดยปัจจุบันมีงานในมือที่รอรับรู้เป็นรายได้อยู่แล้วทั้งสิ้น (Backlog) 700 ล้านบาทที่จะทยอยรับรู้รายได้ทั้งหมดในปีนี้ พร้อมเดินหน้าประมูลงานใหม่อย่างต่อเนื่อง ควบคู่กับการรักษาอัตรากำไรสุทธิที่ดี ควบคุมต้นทุนค่าใช้จ่ายให้อยู่ในระดับที่เหมาะสม และได้วางงบลงทุนในปีนี้ที่ 100 ล้านบาทเพื่อใช้ปรับปรุงเครื่องจักรให้มีประสิทธิภาพยิ่งขึ้นและใช้สำหรับการลงทุนอื่นๆ
 